open-index/open-wikipedia-markdown huggingface dataset:
Dave Van Ronk

**Dave Van Ronk** (30. kesäkuuta 1936 Brooklyn, New York – 10. helmikuuta 2002 New York) oli yhdysvaltalainen folk- ja blueslaulaja, lauluntekijä ja kitaristi.

## Elämä ja ura
Van Ronk syntyi suuren laman aikana yksinhuoltajaäidin työläisperheeseen. Hän vietti lapsuutensa Brooklynissa New Yorkissa, ja vuonna 1945 hän muutti äitinsä kanssa Queensiin. Hän jätti lukion kesken ja ryhtyi seitsemäntoistavuotiaana ansaitsemaan elantonsa jazz-kitaristina ja laulajana. Kun muusikonura ei lyönyt leiville, hän lähti merille pariksi vuodeksi.

Palattuaan New Yorkiin Van Ronk muutti Greenwich Villageen ja löysi folkmusiikin. Hän julkaisi ensimmäisen soololevynsä vuonna 1958. Hän julkaisi 1950- ja 1960-luvuilla yhteensä kymmenen levyä, ja hänestä tuli tunnettu myös folkfestivaalikiertueiden esiintyjänä.

Van Ronk oli merkittävä henkilö 1960-luvun alun folkmusiikkipiireissä myös sen vuoksi, että hän tuki henkilökohtaisesti monia nuoria ja nousevia folklaulajia kuten Bob Dylania ja Joni Mitchelliä. Vuoden 2013 elokuva *[[Inside Llewyn Davis]]* perustuu osin Van Ronkin elämään tuolta ajalta.

Van Ronkin musiikissa folkiin yhdistyi blues, jazz ja ragtime. Hänen kitaransoittonsa sai vaikutteita pianotekniikoista. Kuten moni muukin ajan folkesiintyjä, hänkin siirtyi välillä sähköiseen musiikkiin 1960-luvulla.

## Yksityiselämä
Poliittisesti Van Ronk oli vasemmistolainen. Hän oli naimisissa kahdesti. Hän kuoli vuonna 2002 sydänkohtaukseen sairastettuaan suolisyöpää. Hänen mukaansa on nimetty Sheridan Square -aukion osa Greenwich Villagessa.

## Lähteet

## Kirjallisuutta
* *The Mayor of MacDougal Street*, Elijah Wald, 2005 (Dave Van Ronkin elämäkerta)
Put Yourself in My Place

"**Put Yourself in My Place**" on kappale Kylie Minoguen albumilta *[[Kylie Minogue (albumi)|Kylie Minogue]]* (1994). Se on albumin toinen single ja julkaistiin 14. marraskuuta 1994. Kappaleen kirjoittivat ja tuottivat Jimmy Harry.

## Kappalelista
;CD single 1
# "Put Yourself in My Place" (Short Radio Edit) – 3:37
# "Put Yourself in My Place" (Dan's Quiet Storm Extended Mix) – 5:48
# "Put Yourself in My Place" (Dan's Quiet Storm Club Mix) – 7:03
# "Confide in Me" (Phillip Damien Mix) – 6:25

;CD single 2
# "Put Yourself in My Place" (Radio Mix) – 4:11
# "Put Yourself in My Place" (Driza-Bone Mix) – 4:50
# "Put Yourself in My Place" (All-Stars Mix) – 4:54
# "Where Is the Feeling?" (Morales Mix) – 9:55

;Virallisia remixejä
# "Put Yourself in My Place" (Dan's Old School Mix) – 4:31
# "Put Yourself in My Place" (Acoustic Version) – 4:46

## Esitykset konserteissa
*Intimate and Live Tour
*On a Night Like This Tour
*KylieFever2002 Tour
*Showgirl Tour

## Listasijoitukset

## Lähteet

## Aiheesta muualla
* Kylie Minoguen virallinen sivusto
Džankoi

**Džankoi** (, , ) on kaupunki Krimin niemimaan pohjoisosassa, Ukrainan Krimin autonomisessa tasavallassa, jota aluetta Venäjä on helmikuusta 2014 saakka miehittänyt. Kaupungin asukasluku on noin 36&nbsp;086 (2013). Se oli myös ympäröivän 74&nbsp;131 asukkaan Džankoin piirin hallintokeskus.

Kaupunki on liikenteellinen solmupiste sekä valtatie- että rautatieliikenteessä Ukrainan mantereen ja Krimin niemimaan valtaosan välillä. Kaupungin kautta kulkevat niin läntisempi kuin itäisempikin Krimille vievä Ukrainan rautateiden päärata. Samoin tärkeät valtatiet M24 (osa eurooppatietä E97) ja M18 (E101) Krimille kulkevat kaupungin kautta.

Vaikka kaupunkialueella vuonna 2001 olikin lievä venäläisenemmistö, etniseltä taustaltaan tämä Krimin niemimaan pohjoisosan seutu (Džankoi ja Džankoin piiri yhdessä, yhteensä 110&nbsp;217 asukasta 2013) oli vuoden 2001 väestönlaskennassa prosentuaalisesti enemmän ukrainalaisten ja krimintataarien, kuin etnisesti venäläisten aluetta. Ukrainan tilastokeskuksen mukaan krimintataarien syntyvyys oli lisäksi merkittävästi suurempaa ja ikäjakauma venäläisväestöä nuorempaa. Siten venäläisten osuus oli luontaisen väestönkasvun perusteella pienenemässä. Lisäksi Krimin tataarien paluumuutto Krimin autonomisen tasavallan alueelle jatkui Ukrainan väestötilastojen mukaan vuoden 2001 jälkeenkin.

## Sotilaslentokenttä ja Venäjän armeijan sotatoimia maaliskuussa 2014
Satelliitti- ja ilmakuvissa kaupungin kaakkoispuolella näkyy sotilaslentokenttä, Džankoin lentotukikohta (koordinaatit ). Esimerkiksi maaliskuun 11.–12. päivänä 2014 kerrottiin venäläisten sotatoimista alueella: vieraan vallan sotajoukot tunkeutuivat kaupunkiin hyökkäyshelikopterien (neljä Mi-24) ja suuren, aseistetuilla sotilailla tuetun kuljetuskolonnan voimin. Seudulle kuljetettiin myös partioveneitä. Toimet eivät olleet Ukrainan eikä Krimin autonomisen tasavallan perustuslakien eikä edes Sevastopolin laivastotukikohdan vuokrasopimuksen mukaisia vaan vastoin sekä lakia että valtiosopimuksia.

## Lähteet

## Aiheesta muualla

*Keskustelua, "äänestys" ja mm. valokuvia (iso)venäläisellä, kaupunkiin keskittyneellä VKontakte-sivustolla; <small>(Huom. Mm. Venäjän opposition sivustoja vk.com-palvelimella suljettu)</small>  lähinnä  (vk.com)
*Vaitonaisten sotilaiden ryhmänjohtaja myönsi – Venäjältä on tultu (15.3.2014)  (hs.fi)
Heimo Anttiroiko

**Heimo Matias Anttiroiko** (23. joulukuuta 1927 Lohtaja – 19. joulukuuta 2008 Himanka) oli suomalainen lauluntekijä ja kuoronjohtaja. Hän toimi muun muassa Kokkolan ja Himangan Työväen Laulajien kuoronjohtajana sekä soitti itse eri työväen- ja tanssiorkestereissa 1940-luvulta lähtien. Parhaiten Anttiroiko tunnetaan lukuisten työväenlaulujen säveltäjänä, sanoittajana ja kääntäjänä. Hän on säveltänyt myös Einari Vuorelan ja Eino Leinon runoja.

Anttiroikon tuotanto käsittää satoja kappaleita, joista Teostossa on yli 170. Tunnetuin hänen käännöksistään on toisen maailmansodan aikaisen Puolan vastarintaliikkeen laulu *[[Partisaanivalssi]]*, jonka on levyttänyt muun muassa KOM-teatteri. Vuonna 1978 Love Records julkaisi albumin *[[Heimo Anttiroiko - työväenlaulun veteraani]]*, jossa hänen kappaleitaan tulkitsevat useat eri kuorot, sekä artistit kuten Sinikka Sokka. 1970-luvulla Anttiroiko oli myös ohjaajana Kulttuuritalolla toimineiden SDNL:n laulu- ja teatteriryhmien parissa. 

Hänen käännöskappaleensa *Buchenwaldin hälytys* on mukana vuonna 2006 valmistuneessa dokumenttielokuvassa *[[Kenen joukoissa seisot (elokuva)|Kenen joukoissa seisot]]*, joka käsittelee 1970-luvun poliittista laululiikettä. Samana vuonna ilmestyi Anttiroikon lauluja sisältävä kirja *Tiellä ja muita Heimo Anttiroikon lyyrisiä lauluja*.

Anttiroiko lukeutui vähemmistökommunisteihin ja oli SKDL:n hajoamisen jälkeen mukana Devan toiminnassa.

## Lähteet
Where Is the Feeling?

"**Where Is the Feeling**" on dancepopkappale Kylie Minoguen albumilta *[[Kylie Minogue (albumi)|Kylie Minogue]]* (1994). Se on albumin kolmas ja viimeinen single ja se julkaistiin 10. heinäkuuta 1995. Kappaleen kirjoittivat Wilf Smarties ja Jayn Hanna.

## Kappalelista
;CD single
# "Where Is the Feeling?" (BIR Dolphin Mix) – 4:11
# "Where Is the Feeling?" (BIR Soundtrack) – 13:28
# "Where Is the Feeling?" (Da Klubb Feelin Mix) – 10:48
# "Where Is the Feeling?" (Morales Mix Edit) – 6:12
# "Where Is the Feeling?" (BIR Bish Bosh Mix) – 4:48

;Kasettin single
# "Where Is the Feeling?" (BIR Dolphin Mix) – 4:11
# "Where Is the Feeling?" (BIR Bish Bosh Mix Edit) – 4:48

;Australialainen kasetti single
# "Where Is the Feeling?" (BIR Dolphin Mix) – 4:11
# "Where Is the Feeling?" (BIR Soundtrack) – 13:28
# "Where Is the Feeling?" (Da Klubb Feelin Mix) – 10:48
# "Where Is the Feeling?" (Morales Mix Edit) – 6:12
# "Where Is the Feeling?" (BIR Bish Bosh Mix) – 4:48

;12" single
# "Where Is the Feeling?" (BIR Soundtrack) – 13:28
# "Where Is the Feeling?" (Da Klubb Feelin Mix) – 10:48

;Japanilainen 3" CD single
# "Where Is the Feeling?" (Album version) – 6:59
# "Confide in Me" – 5:51

;Virallisia remixejä
# "Where Is the Feeling?" (acoustic version) – 4:51
# "Where Is the Feeling?" (album version) – 6:59
# "Where Is the Feeling?" (Aphroheadz Powerlite Mix) – 6:24
# "Where Is the Feeling?" (BIR Bish Bosh Mix Edit) – 4:06
# "Where Is the Feeling?" (Japanese Radio Edit) – 4:57
# "Where Is the Feeling?" (Morales Mix) – 9:55
# "Where Is the Feeling?" (Thee Rad Vid Clash Mix) – 7:08
# "Where Is the Feeling?" (West End TKO Mix) – 8:09
# "Where Is the Feeling?" (Da Klubb Feelin Mix) – 10:51
# "Where Is the Feeling?" (Morales Mix Edit) – 6:12

## Listasijoitukset

## Lähteet

## Aiheesta muualla
* Kylie Minoguen virallinen sivusto
MotoGP-kausi 2011

**MotoGP-kausi [[2011]]** oli historian 63. ratamoottoripyöräilyn MM-sarjan kausi. Kauden toiseksi viimeinen kilpailu peruttiin Marco Simoncellin kuolemantapauksen johdosta.

## Kilpailukalenteri

## MM-pisteet

### MotoGP

### Moto2

### 125cc

## Aiheesta muualla
*Motogp.com
Marianna Madia

**Marianna Madia** (oik. **Maria Anna Madia**, s. 5. syyskuuta 1980 Rooma, Italia) on italialainen poliitikko. Hän on toiminut julkishallinto- ja yksinkertaistamisministerinä Matteo Renzin ensimmäisessä hallituksessa helmikuusta 2014 lähtien.

## Lähteet

## Aiheesta muualla
* Marianna Madian kotisivut
Värillä ei ole väliä

**Värillä ei ole väliä** on vuonna 1990 julkaistu EP-levy, joka liittyy PAND – Taiteilijat rauhan puolesta -järjestön samannimiseen kampanjaan. Sen tarkoituksena oli kiinnittää huomiota rasismiin ja erityisesti tuolloin Etelä-Afrikassa harjoitettuun apartheid-politiikkaan. Hankkeeseen kuului myös televisiokonsertti. Levyn tuotto luovutettiin Kirkon ulkomaanavulle.  

Projekti sai alkunsa eteläafrikkalaisen laulajan Jennifer Fergusonin Suomen vierailun yhteydessä. Hänen lisäkseen levyllä esiintyvät muun muassa Sonja Lumme, Dave Lindholm sekä Pantse Syrjä. Yhden kappaleista teki Juice Leskinen.

## Kappaleet
**A-puoli:**
#Jennifer Ferguson, Marjo-Riitta Kervinen, Sonja Lumme, Ylioppilaskunnan Laulajat & Settlemen Big Band:  (säv. ja san. Jennifer Ferguson)
#Jennifer Ferguson:  (säv. ja san. Jennifer Ferguson)
**B-puoli:**
#Kata Laurikainen, Toni Lähteenmäki, Harri Marstio, Kiti Neuvonen, Maija Salon musiikkikoulun lapset, Dave Lindholm & Pantse Syrjä:  (säv. ja san. Juice Leskinen)
#Mikko Jokinen & Ågeli Rockstars:  (säv. Petri Juutilainen, san. Jukka Itkonen)

## Lähteet
*Yleisradion Fono-äänitetietokanta

### Viitteet
Miliisi (kappale)

**Miliisi** on suhteellisen tuntemattomaksi jääneen Foggy-yhtyeen singlejulkaisu vuodelta 1973. Singlen molemmat kappaleet ovat soitinesityksiä.

Levy-yhtiö on Love Records ja singlen kaupallinen tunnus LRS 2020. Tuottaja on Paavo Lappalainen. 

## Kappaleet

;A-puoli
#

;B-puoli
#

## Lähteet
* Foggy s. *Miliisi* (Love Records LRS 2020) 1973
*
Moottoripyöräilyn Valencian Grand Prix

**Valencian Grand Prix** on ratamoottoripyöräilyn MM-sarjassa vuodesta 1999 lähtien vuosittain ajettava osakilpailu. 

Espanjassa ajetaan Valencian kilpailun lisäksi myös Espanjan GP, Katalonian GP ja Aragonian GP.

## Voittajat

## Aiheesta muualla
* Valencian radan viralliset sivut
Rémi Bezançon

**Rémi Bezançon** (s. 1971) on ranskalainen käsikirjoittaja ja elokuvaohjaaja. Hän on opiskellut elokuvaa École Supérieure de Réalisation Audiovisuellessa (ESRA) Pariisissa ja École du Louvressa. 

Elokuva *[[Loppuelämäsi ensimmäinen päivä]]* sai kolme César-palkintoa ja oli lisäksi ehdokkaana kuuteen palkintoon.

## Filmografia
* *[[Ma vie en l'air]]* (2005)
* *[[Loppuelämäsi ensimmäinen päivä]]* (*Le Premier jour du reste de ta vie*, 2008)
* *[[Pieniin päin]]* (*Un heureux événement*, 2011)
* *[[Zarafa]]* (yhdessä Jean-Christophe Lien kanssa, 2012)
* *[[Nos futurs]]* (2015)

## Lähteet

## Aiheesta muualla
*
*
Vanne

**Vanne** tai **Wanne** voi tarkoittaa seuraavia:
* vanne, rytmisen kilpavoimistelun väline
* vanne, ajoneuvon renkaan kiinnitysosa
* vanne, polkupyörän renkaan kiinnitysosa
* vanne, pakkaus- ja kiinnitystarvike
* vanne, tynnyriä tms. koossa pitävä kiristysside
* Vanne, kunta Haute-Saônen departementissa Ranskassa
* Vanne, Seinen vesistöön kuuluva joki Ranskassa
Sukunimenä:
* Ilkka Vanne (s. 1946), suomalainen tv- ja elokuvaohjaaja
* Karoliina Vanne (s. 1977), suomalainen näyttelijä
* Kerttu Wanne (1905–1963), suomalainen viulutaiteilija ja kirjailija
* Olavi Wanne (1906–1970), suomalainen diplomaatti ja sukututkija
Chicken McNuggets

**Chicken McNuggets** on pikaruokaketju McDonald’sin kananugetti- eli kanapala-ateria. Ateria lanseerattiin ravintolan valikoimiin vuonna 1983.

Chicken McNuggetseja myydään Suomessa neljän, kuuden, yhdeksän ja kahdenkymmenen kappaleen annoksina. Suomen ravintoloissa myytävät kananugetit valmistetaan Tanskassa.

## Lähteet

## Aiheesta muualla
Dess–Martin-perjodinaani

**Dess–Martin-perjodinaani** (C13H13IO8) on orgaaninen yhdiste, joka sisältää hypervalenttisen jodiatomin. Yhdistettä käytetään orgaanisen kemian synteeseissä hapettimena. Nimensä reagenssi on saanut kehittäjiensä yhdysvaltalaisten kemistien Daniel Dessin ja James Martinin mukaan, jotka raportoivat yhdisteen käytön vuonna 1983.

## Ominaisuudet
Huoneenlämpötilassa Dess–Martin-perjodinaani on kiteistä valkoista ainetta. Yhdiste ei liukene veteen eikä aromaattisiin tai alifaattisiin hiilivetyihin, mutta liukenee kohtalaisesti tetrahydrofuraaniin, asetonitriiliin, trikloorimetaaniin ja dikloorimetaaniin. Yhdiste on kiinteänä suhteellisen stabiili, mutta saattaa räjähtää iskusta. Yhdiste myös hajoaa kosteuden ja valon vaikutuksesta. Tämän vuoksi Dess–Martin-perjodinaania käytetään tyypillisesti liuoksena.

## Valmistus ja käyttö
Dess–Martin-perjodinaania valmistetaan lähtemällä o-jodibentsoehaposta. Ensimmäisessä vaiheessa o-jodibentsoehappo hapetetaan 2-jodoksibentsoehapoksi kaliumbromaatin avulla. 2-Jodoksibentsoehappo reagoi happaman katalyytin läsnä ollessa etikkahappoanhydridin kanssa muodostaen Dess–Martin-perjodinaania.
:

Dess–Martin-perjodinaania käytetään hapetattaessa primäärisiä alkoholeja aldehydeiksi ja sekundäärisiä alkoholeja ketoneiksi. Yhdiste ei hapeta primäärisiä alkoholeja karboksyylihapoiksi asti. Dess–Martin-perjodinaani pelkistyy reaktiossa jodinaaniksi ja sivutuotteena muodostuu etikkahappoa. Yhdiste soveltuu erityisesti allyylisten alkoholien hapettamiseen, koska muilla tavoin niiden selektiivinen hapettaminen on vaikeaa.
:

## Lähteet

## Aiheesta muualla
*Dess-Martin perjodinaanin käyttöturvallisuustiedote, Sigma Aldrich, viitattu 30.12.2014.
Monacon Grand Prix 2014

**Monacon Grand Prix 2014** oli Formula 1 -sarjan kuudes kilpailu kaudella . Se ajettiin Circuit de Monacolla 25. toukokuuta.

## Kilpailu
Aika-ajoissa eturiviin itsensä ajoivat Mercedeksen Nico Rosberg ja Lewis Hamilton. He myös pitivät koko kilpailun ajan saman järjestyksen, ja näin kauden toisen ja uransa viidennen osakilpailuvoiton ottanut Rosberg nousi uudelleen MM-sarjassa pistejohtoon. Aika-ajoissa Williamsin Felipe Massan kanssa kolaroinut Caterhamin Marcus Ericsson joutui rangaistuksena lähtemään kilpailuun varikolta. Lotuksen Pastor Maldonadon autosta rikkoutui polttoainepumppu lämmittelykierrokselle lähdettäessä, eikä hän päässyt mukaan lähtöön, näin ollen lähtöruutu 15 jäi tyhjäksi.

Kilpailun ensimmäisellä kierroksella McLarenin Jenson Button törmäsi Force Indian Sergio Péreziin Mirabeau -mutkassa, Pérezin auton kärsiessä huomattavia vaurioita ja jäädessä radalle, Button selvisi ilman vaurioita ja rangaistusta tilanteesta. Radalle tuli kolmen kierroksen ajaksi turva-auto, ja sen poistuttua nelinkertainen maailmanmestari Sebastian Vettel ajeli huomattavan hiljaa turbovian vuoksi ja putosi viimeiseksi alun kolmannelta sijalta. Pian kilpailu päättyi hänen osaltaan kauden toiseen keskeytykseen. Toro Rosson Daniil Kvjat teki Vettelille pian seuraa pakoputkiongelman myötä. Ennen seuraavaa turva-autoepisodia, joka nähtiin pian Sauberin Adrian Sutilin kierroksella 24 tapahtuneen kaiteeseen törmäyksen jälkeen, kärjessä ajettiin vakaassa järjestyksessä Rosberg-Hamilton-Räikkönen-Ricciardo-Alonso. Kun turva-auton aikana kierroksella ohitetut saivat luvan ohittaa muut autot noustakseen samalle kierrokselle turva-auton perään, osui Marussian Max Chilton Räikkösen autoon pakottaen Räikkösen tekemään ylimääräisen varikkopysähdyksen ja se pudotti hänet sijalle 13. Sieltä Räikkönen nousi vähitellen ylöspäin, osittain pistesijoilla ajaneiden Valtteri Bottaksen (moottori) ja Esteban Gutiérrezin (osui seinään La Rascassessa) keskeytysten myötä.

Räikkönen taisteli kilpailun loppupuolella kuudennesta sijasta McLaren -kuljettajien kanssa, Kevin Magnussenin ollessa suhteessa varsin hidas juuri kuudennella sijalla. Lopulta tallikaveri Button ohitti hänet seitsemän kierrosta ennen maalia, ja Räikkönen yritti samaa kierrosta myöhemmin. Molempien ajolinjat olivat kuitenkin normaalista poikkeavat tullessa Loewsin hitaaseen mutkaan, ja jäivät sen vuoksi siinä jumiin. He menettivät aikaa ja sijoituksia niin, että putosivat lopullisille sijoilleen 10 (Magnussen) ja 12 (Räikkönen). Tämän tapauksen jälkeen Räikkönen kävi vielä varikolla hakemassa autoonsa tuoreet renkaat, ja ajoi kilpailun nopeimman kierrosajan (1.18,479) 40:nnen kerran urallaan.

### Tulokset

## Muuta
* Jules Bianchin ja Marussia F1 Teamin ainoa pistesija.

## Lähteet
* http://www.formula1.com/races/in_detail/monaco_920/circuit_diagram.html 
* Monte Carlo - GP-esittelyt  MTV.fi
* Monaco 2014 statsf1.com 

### Viitteet
Tarttuu muhun

**Tarttuu muhun** on suomalaisartisti Jannika B:n kappale hänen *[[Kaikki rohkeus]]* -nimiseltä esikoisalbumiltaan. Sony Music ja Jannika B:n oma levymerkki Ona julkaisivat kappaleen albumin viidentenä ja viimeisenä singlenä 8. toukokuuta 2013. Kappaleen on tuottanut Jonas Olsson, joka on myös säveltänyt sen. Sanoituksen on tehnyt Jannika B itse yhdessä Heidi Maria Paalasen kanssa.

Singlen julkaisun yhteydessä artisti itse kertoi lähtevänsä toukokuussa koko kesän kestävälle kiertueelle. "Tarttuu muhun" ei sijoittunut lainkaan listoille.

## Kappaleet
#

## Lähteet
Itseni herra

**Itseni herra** on suomalaisartisti Jannika B:n kappale hänen toiselta, *[[Šiva (albumi)|Šiva]]* -nimiseltä studioalbumilta. Sony Music ja Jannika B:n oma levymerkki Ona julkaisivat kappaleen albumin toisena singlenä 4. maaliskuuta 2014. Radiossa se sai ensisoittonsa jo 27. helmikuuta 2014, kun toimittaja Sofia Thurén soitti sen YleX-kanavan *Uuden musiikin iltavuoro*-ohjelmassa.

Kappaleen ovat säveltäneet ja sanoittaneet Jannika B yhdessä Heidi Maria Paalasen kanssa. Sanoituksiltaan kappale kertoo siitä kuinka ihmisten kuuluisi elää itsensä takia, toteuttaa unelmia ja arvostaa jokaista päivää niin kuin se olisi viimeinen.

Toistaiseksi kappale on sijoittunut ainoastaan radiolistalle, jossa sen paras sijoitus on 15. sija.

## Kappaleet
#

## Listasijoitukset

## Lähteet
Enojärvi

**Enojärvi** voi tarkoittaa seuraavia:

;kyliä:
* Enojärvi, *[[Vonozero]]*, kylä Lotinapellon piirissä Venäjällä
* Enojärvi, entinen kylä Kuusamon luovutetulla alueella

;järviä:
* Enojärvi, järvi Tampereella ja Orivedellä
* Enojärvi, järvi Oriveden Längelmäellä
* Enojärvi, järvi Sysmässä
* Enojärvi-Keihäsjärvi, järvi Hartolassa
* Alainen Enojärvi, järvi Kuhmoisissa
* Keskinen Enojärvi, järvi Kuhmoisissa
* Yläinen Enojärvi, järvi Kuhmoisissa
* Enojärvi, järvi Karjalan tasavallassa Venäjällä, aiemmin Kuusamossa Suomessa.

## Katso myös

* Enonjärvi
Galois’n teoria

**Galois’n teoria** on abstraktiin algebraan kuuluva, Évariste Galois’n mukaan nimetty teoria, joka muodostaa yhteyden kunta- ja ryhmäteorian välille. Galois’n teorian avulla voidaan tietyt kuntateorian ongelmat muuttaa ryhmäteorian ongelmiksi, jotka voivat olla yksinkertaisempia ja paremmin ymmärrettyjä. 

Alun perin Galois käytti permutaatioryhmiä kuvailemaan, kuinka annetun polynomiyhtälön juuret liittyvät toisiinsa. Modernit Galois’n teorian menetelmät sisältävät muun muassa kuntalaajennusten automorfismien tutkimista.

Galois’n yhteydet yleistävät Galois’n teoriaa.

## Lähteet
Otso-metsäpalvelut

**Otso-metsäpalvelut Oy** (yrityksen käyttämä kirjoitusasu OTSO Metsäpalvelut) oli metsäpalveluja tuottanut suomalainen yritys. Se toimi valtakunnallisesti koko Suomen alueella. Palveluverkostoon kuului noin 60 toimipistettä ympäri maata. Yrityksen palkkalistoilla toimii noin 150 metsäalan ammattilaista. Otson palveluvalikoimaan kuuluivat metsäautoteiden ja siltojen rakentaminen, kunnostusojitus, puukauppa, lannoitukset, metsänhoito, metsäkiinteistönvälitys, tila-arviot, metsäsuunnittelu, luonnonhoitopalvelut ja sähkölinjojen vierimetsänhoito sekä reunavyöhykehakkuut.

Otso-metsäpalvelut Oy:n toimitusjohtajana toimi Kari Lundell.

Otso-metsäpalvelut oli alun perin osa valtion Metsäkeskusta, mutta se eriytettiin omaksi liiketoimintayksikökseen. Helmet Business Mentors Oy ja toimiva johto osti organisaation Metsäkeskukselta liiketoimintakauppana ja siitä tuli samalla osakeyhtiö 1. lokakuuta 2016.

Yhtiön liikevaihto ensimmäisellä tilikaudella oli 62,3 M€ ja liikevoitto 0,9 M€. (2018) Ensimmäinen tilikausi oli 17 kk.

Yritys jätti konkurssihakemuksen Pirkanmaan käräjäoikeudelle 8. lokakuuta 2021 oltuaan yrityssaneerauksessa syksystä 2020 lähtien. Yhtiön oman ilmoituksen mukaan sen tuloksen painoivat heti alussa tappiolle metsäteiden rakentamisen supistuminen sekä sille siirtyneiden vanhojen projektien alhaiset katteet. Yrityssaneerausohjelmassa yrityksen lähes kymmenen miljoonan euron velkoja leikattiin 4,9 miljoonalla eurolla oman pääoman vastaavasti vahvistuessa. Tästä huolimatta velkoja jäi noin neljä miljoonaa euroa. Koronaviruspandemia heikensi kannattavuutta entisestään vaikeuttamalla tiekuntien kokousten järjestämistä ja hankaloittamalla uusien projektien myyntiä. Eri toimijoiden kanssa käydyt neuvottelut toiminnan jatkon turvaavan rahoituksen saamiseksi eivät johtaneet tuloksiin.

## Lähteet
* Otso-metsäpalvelujen verkkosivut 

### Viitteet
Ida Salin

**Ida Sofia Salin** (o.s. **Öflund**; 29. huhtikuuta 1865 Vihti – 19. elokuuta 1952 Helsinki) oli suomalainen yritysjohtaja ja lahjoittaja.

Salin oli ensimmäisiä suomalaisia ammattikoulutuksen saaneita naispuutarhureita. Toimittuaan ammatissa kymmenen vuotta hän avioitui 1895 Wilhelm Salinin kanssa, joka oli perustanut nyörinpunomon Ab Wilh. Salins snörmakeri. Syksyllä 1899 Wilhelm Salin kuoli. Samana keväänä oli heidän pieni poikansa Sigurd Otto Wilhelm kuollut vain 5 kk ikäisenä. Ida ei saanut muita lapsia. Miehensä kuoltua hän otti yrityksen vastuulleen. Hän rakennutti Lauttasaareen huvilan Solvikstorp. Testamentissaan hän lahjoitti varoja hyväntekeväisyyteen. mm. yhdistyksille "De gamlas hem", "Blindhemmet", "Förengen för lyttas bistånd", "Gosahemmet vid Nylandsgatan" ja "Husmoderförbund". Merkittävimmän osan omaisuuttaan, muun muassa huvilan, hän lahjoitti Naisasialiitto Unionille käytettäväksi iäkkäiden sivistyneiden naisten kesäkotina. Hän lahjoitti myös varoja käytettäväksi kesäkodin ylläpitoon ja edellytti että Solvikstorp säilytetään sellaisena kun se luovutushetkellä on ilman että huvilaan tehdään merkittäviä muutoksia. Huvila nimettiin myöhemmin hänen mukaansa Villa Saliniksi, ja siitä tuli virkistyslomakoti "vanhoille sivistyneille naisille" ja myös koulutustila. Nyörinpunomosta kasvoi Ida Salinin aikana alallaan Suomen suurin. Hän toimi yrityksen johdossa kuolemaansa saakka. Yrityksen myymälä toimi Fabianinkadulla. Nyörinpunomon laitteita ja koneita ja työnäytteitä on lahjoitettu Helsingin kaupunginmuseolle. Niitä oli vuonna 2012 esillä helsinkiläisiä käsityöläisiä esittelevässä näyttelyssä Hakasalmen huvilassa.

Salinin vanhemmat olivat Gustaf Henrik Öflund ja Edla Sofia Skogster.

## Lähteet

## Kirjallisuutta
* *Made in Helsinki 1700–2012 – helsinkiläisen työn helmiä kolmelta vuosisadalta*. Helsingin kaupunginmuseo 2011. 
* Ingström, Pia: *Känslor äger rum*. Schildts 2014.
Nyt kolisee

**Nyt kolisee** on rap kokoelma-albumi, joka julkaistiin 4. huhtikuuta 2014. Se pohjautuu J. Karjalaisen albumiin *[[Et ole yksin (J. Karjalaisen albumi)|Et ole yksin]]*. Levyn nimi *Nyt kolisee* on anagrammi alkuperäisestä nimestä. Albumilta on julkaistu singlenä "Miljoona vuotta (Meripihkahuone)" ja "Nykyään näin (Sinivalkoisia sirpaleita)". *Nyt kolisee* nousi parhaimmillaan Suomen virallisen albumilistan kärkeen.

## Taustaa

Et ole yksin -levyä vuonna 2013 miksatessaan J. Karjalainen ja tuottaja-rumpali Janne Haavisto panivat merkille, että muista raidoista riisuttuna Haaviston ja basisti Tom Nymanin muodostama rytmiryhmä kuulosti todella funkilta. Rytmeistä löytyi soul- ja jopa hiphop-vibaa.

Janne mainitsi asiasta Karri "Paleface" Miettiselle vuoden 2013 Ruisrockin bäkkärillä.

Tästä alkoi prosessi, jonka puitteissa Et ole yksin -sessioiden raidat purettiin ja laitettiin jakoon Palefacen valitsemalle joukolle paritettuja räppäreitä ja tuottajia. Mukaan valikoitui kirjava joukko marginaalin kyntäjistä klubibängereiden metsästäjiin.

## Kappaleet

## Arvostelut
* Desibeli.net: 
* Soundi: 

## Aiheesta muualla
* Paleface ja yli 20 muuta räppäriä J. Karjalaisen menestyslevyn kimpussa – Lue tekijöiden kommentit

## Lähteet
What If (Frida Amundsenin kappale)

**What If** on norjalaisartisti Frida Amundsenin kappale. Sen julkaisee Warner Music artistin kolmantena singlenä 21. maaliskuuta 2014. Kappale nauhoitettiin Decibel Studiolla Tukholmassa.

## Kappalelista

**Digitaalinen lataus**

* 1. What If - 4:02

## Lähteet
Makiranmesikko

**Makiranmesikko** (*Meliarchus sclateri*) eli aiemmalta nimeltään **sancristóbalinmesikko** on mesikoiden heimoon kuuluva varpuslintu. 

## Levinneisyys
Makiranmesikkoa tavataan kotoperäisenä Makiran saarella Salomonsaarilla. Saaren nimi oli aiemmin San Cristóbal. Lajia on kuvattu yleisestä runsaslukuiseksi, ja se on luokiteltu elinvoimaiseksi. Makiranmesikon elinympäristöä ovat metsät. Sen ravintoa on kasvien mesi ja hyönteiset.

## Lähteet
SCA Fighting

**SCA Fighting** on nykyaikainen keppikamppailulaji, joka syntyi 1960-luvulla Yhdysvalloissa. Se pohjautuu keskiaikaiseen länsimaiseen taistelutapaan, ja osallistujat varustautuvat keskiaikaisiin vaatteisiin ja haarniskoihin. Laji tunnetaan myös nimillä SCA Heavy Combat Fighting sekä Suomessa nimellä rottinkitaistelu.

Lajin säännöt luo kansainvälinen historianelävöittämiseen keskittynyt yhdistys Society for Creative Anachronism. Suomessa toiminta tapahtuu Suomen keskiaikaseuran alaisuudessa.

Taisteluun osallistuvilla on yllään sääntöjen vaatima haarniska sekä aseinaan rottingista tehdyt kepit. Taistelu tapahtuu täydellä nopeudella ja kovalla kontaktilla. Taistelut voivat olla aina kaksintaisteluista suuriin kahden osapuolen sotiin.

## Aiheesta muualla
* Suomen keskiaikaseuran taistelutoiminta .
Ruokaympyrä

**Ruokaympyrä** on yhdysvaltain kansallisen tiedeakatemian kehittämä ympyrädiagrammi, jossa luokitellaan ruoka-aineksia eri osiin. Tiedeakatemia suositteli, että kaikkiin diagrammin ruoka-aineryhmiin kuuluvia ruoka-aineita nautittaisiin päivittäin.

Alkuperäisen ruoka-aineympyrän ensimmäinen lohko sisälsi vihreitä ja keltaisia vihanneksia, toinen lohko sisälsi appelsiinin, tomaatin, greipin, kaalin ja vihersalaatin, kolmas lohko perunat sekä muut vihannekset ja hedelmät, neljännessä lohkossa olivat maito ja maitotuotteet, viidennessä liha, siipikarja, kala ja munat, kuudennessa leipä, jauhot ja murot ja seitsemännessä voi sekä A-vitaminoitu margariini.

Jälleenrakennustyömaiden ruokahuollosta vastanneen Työmaahuolto Oy:n perustaja Tellervo Hakkarainen toi ruokaympyrän Suomeen tuliaisena 1950-luvun Yhdysvaltainmatkaltaan. Perunat sekä vihannekset, hedelmät ja marjat ryhmiteltiin Suomessa uudelleen vain kahteen lohkoon.

Ruokaympyrästä kehitettiin myöhemmin erilaisia versioita, kuten ruokakolmio ja ruokapyramidi. Ruokaympyrä on sisältänyt yleensä pelkkiä ruoka-aineita, mutta vuoden 1998 ruokaympyrä sisälsi myös teollista valmisruokaa edustavat jäätelön, maustetun jogurtin ja pikaperunamuusin.

## Lähteet
* http://www.kasvikset.fi/Suomeksi/Asiakkaille/Puoli_kiloa_paivassa_-kampanja/ruokaympyra 

### Viitteet
Unkarin Grand Prix 2014

**Unkarin Grand Prix 2014** oli Formula 1 -kauden 2014 yhdestoista osakilpailu, joka ajettiin 27. heinäkuuta Hungaroringin moottoriradalla Mogyoródissa, Unkarissa.

## Kilpailu
Mercedeksen Nico Rosberg lähti kilpailuun paalupaikalta ja pystyi pitämään kärkisijansa lähdössä. Kolmannesta ruudusta lähtenyt Williamsin Valtteri Bottas ohitti ensimmäisessä mutkassa Red Bullin Sebastian Vettelin. Seitsemännellä kierroksella Caterhamin Marcus Ericsson ajoi ulos, minkä seurauksena radalle tuotiin turva-auto. Turva-auton aiheuttaman varikkotoiminnan seurauksena kisan kärkisija vaihtui. Mclarenin Jenson Button nousi kärkeen, toisena ajoi Red Bullin Daniel Ricciardo ja kolmantena Williamsin Felipe Massa. Kierroksella 23 Force Indian Sergio Pérez ajoi rajusti ulos ja jälleen kerran turva-auto tuli radalle. Varikkotoiminnat alkoivat jälleen ja tämän seurauksena Ferrarin Fernando Alonso nousi kärkeen. Kymmenen kierrosta myöhemmin Vettel menetti autonsa hallinnan pääsuoralla ja pyörähti näyttävästi. Auto ei kuitenkaan kärsinyt vahinkoja ja hän pystyi jatkamaan. Kierroksella 47 kilpailun kärjessä olivat Ricciardo, Alonso, Lewis Hamilton, Rosberg ja Bottas. Kierroksella 51 Mercedeksen Hamiltonille ilmoitettiin, että hänen täytyisi päästää tallikaverinsa Rosberg edelleen, mutta Hamilton ei totellut käskyä. Kierroksella 62 Alonso oli jälleen noussut kärkeen, Hamilton oli toisena ja Ricciardo kolmantena. Kaikki kolme olivat muutaman sekunnin kymmenyksen päässä toisistaan. Kierroksella 67 Ricciardo ohitti tyylikkästi Hamiltonin ja heti seuraavalla kierroksella Alonson, nousten näin kärkeen. Ricciardo ajoi voittajana maaliin toista kertaa urallaan. Alonso oli toinen ja huikean nousun varikonportilta tehnyt Hamilton kolmas. Loput pistesijat menivät Rosbergille, Massalle, Ferrarin Kimi Räikköselle, Vettelille, Bottakselle, Toro Rosson Jean-Éric Vergnelle ja Buttonille.

## Tulokset

## Lähteet
* http://www.formula1.com/races/in_detail/hungary_926/ 
* http://www.mtv.fi/sport/f1/gp.shtml/unkari/ 

## Viitteet
800 metrin juoksu olympialaisissa

**[[800 metrin juoksu]]** on ollut kesäolympialaisten ohjelmassa nykyaikaisten olympialaisten historian alusta alkaen, vuodesta 1896. Naisten 800 metrin juoksu oli olympialajina ensimmäistä kertaa vuonna 1928. Seuraavan kerran naiset kilpailivat 800 metrin olympiamitaleista vuonna 1960. Eniten kultamitaleita ovat voittaneet miesten juoksussa yhdysvaltalaiset ja naisten juoksussa neuvostoliittolaiset ja brittiläiset urheilijat.

## Mitalitaulukot
### Miehet

#### Useamman kuin yhden mitalin voittaneet urheilijat

#### Mitalitaulukko

### Naiset

#### Useamman kuin yhden mitalin voittaneet urheilijat

#### Maiden mitalitaulukko

## Lähteet
Espanjan Grand Prix 2014

**Espanjan Grand Prix** on Formula 1 -sarjan viides kilpailu kaudella 2014. Kilpailu ajettiin 11. toukokuuta 2014 Barcelonassa sijaitsevalla Circuit de Barcelona-Catalunyan moottoriradalla.

Mercedes -tallin kuljettajat ajoivat kauden neljänteen kaksoisvoittoon Lewis Hamiltonin johdolla, ero kolmanneksi ajaneeseen Daniel Ricciardoon oli peräti 49 sekuntia. Se oli kauden suurin marginaali, jolla Mercedekset voittivat kanssakilpailijat. Vain kuusi kuljettajaa ajoi täydet 66 kierrosta.

## Kilpailu
Paalupaikalle aika-ajoissa ylsi Lewis Hamilton. Hänen rinnalleen lähtöruudukkoon ajoi Nico Rosberg. Aika-ajoissa vaihdelaatikkoviasta kärsinyt Sebastian Vettel joutui lähtemään ruudusta 15 kilpailuun. Lähdössä Mercedes -kuljettajat pitivät paikkansa, mutta nelosruudusta lähtenyt Williamsin Valtteri Bottas nousi kolmanneksi ohitettuaan Red Bull -kuljettaja Daniel Ricciardon. Varikkopysähdysten yhteydessä tilanne kuitenkin kääntyi jälleen Ricciardon eduksi. Ensimmäisellä kierroksella Pastor Maldonado törmäsi Marcus Ericssoniin, mutta molemmat pystyivät jatkamaan matkaansa. Kilpailun ensimmäinen keskeyttäjä oli Toro Rosson Jean-Éric Vergne pakoputkivian myötä kierroksella 24. Caterhamin Kamui Kobayashi keskeytti kilpailun kierroksella 34 jarrujen hajottua. Red Bullin Sebastian Vettel teki hienon nousun ruudusta 15 neljänneksi.

Kilpailun voittoon ajoi Lewis Hamilton neljättä kertaa peräkkäin, ja siirtyi ensimmäistä kertaa MM-pistejohtoon tällä kaudella. Toisena maaliin ajoi Nico Rosberg, ja kolmantena Daniel Ricciardo. Neljäs oli Vettel ja viides Bottas. Ferrari -kuljettajat väänsivät kättä sijasta kuusi. Vain muutama kierros ennen maalia kotiyleisön edessä Fernando Alonso onnistui ohittamaan Kimi Räikkösen tuoreemmilla renkaillaan. Alonso ajoi maaliin kuudentena ja Räikkönen seitsemäntenä. Aika-ajoissa positiivinen yllättäjä, Romain Grosjean ajoi maaliin kahdeksantena saavuttaen Lotus -tallin kauden ensimmäiset pisteet.

Kilpailun nopeimman kierroksen ajoi Sebastian Vettel. Ensimmäisen kerran kaudella joku muu ajoi kilpailun nopeimman kierroksen kuin Mercedes -kuljettajat.

### Tulokset

## Muuta
* Daniel Ricciardon uran ensimmäinen palkintopallisijoitus.

## Lähteet
* FORMULA 1 GRAN PREMIO DE ESPAÑA PIRELLI 2014 - RACE RESULT Formula1.com 
* http://www.mtv.fi/sport/f1/gp.shtml/espanja/ 

## Viitteet
Vasili Dolgorukov (sotamarsalkka)

**Vasili Vladimirovitš Dolgorukov** (; tammikuu 1667 – 22. helmikuuta (J: 11. helmikuuta) 1746 Pietari) oli venäläinen ruhtinas ja sotamarsalkka, jolla oli merkittävä vaikutus valtakunnan asioiden johtoon varsinkin Pietarin Suuren kuolemaa seuranneina vuosina.

Vasili Dolgorukov kuului merkittävään Dolgorukovin ruhtinassukuun. Hän osallistui Suureen Pohjan sotaan ja kukisti vuosina 1708–1709 atamaani Kondrati Bulavinin johtaman kasakoiden kapinan. Dolgorukov pääsi aluksi Pietari Suuren suosioon, mutta hän vastusti tämän toteuttamaa uudistuspolitiikkaa. Vuonna 1718 Dolgorukovin väitettiin olleen mukana pajarien salaliitossa, jonka tarkoituksena oli syrjäyttää Pietari ja nostaa valtaistuimelle tämän poika Aleksei Petrovitš. Dolgorukov menetti kaikki arvonimensä ja hänet karkotettiin maasta. Hänet kuitenkin armahdettiin vuonna 1724 keisarinna Katariinan ansiosta. Vuonna 1728 Pietari II ylensi Dolgorukovin sotamarsalkaksi ja hänet nimitettiin salaneuvoston jäseneksi. Kymmenjäseniseen neuvostoon kuului kaksi muutakin Dolgorukovin suvun edustajaa, ja neuvosto käytännössä hallitsi Venäjää Pietari II:n vuonna 1730 tapahtuneen kuoleman jälkeen ennen kuin uusi hallitsija saatiin valittua.

Dolgorukov kannatti Pietari Suuren veljentyttären Anna Ivanovnan valitsemista uudeksi hallitsijaksi ja oli valmistelemassa listaa ennakkoehdoista, jotka Annan olisi hyväksyttävä ennen vallan saamista. Ne olisivat varmistaneet vallan säilymisen salaneuvostolla. Pian keisarinnaksi tultuaan Anna kuitenkin ryhtyi hallitsemaan itsevaltaisesti ja lakkautti salaneuvoston. Dolgorukov riisuttiin jälleen arvonimistään ja hänet karkotettiin Ivangorodiin ja sieltä vuonna 1739 edelleen Solovetskin luostariin Solovetskin saarelle. Vuonna 1741 valtaan tullut keisarinna Elisabet kuitenkin kumosi hänen tuomionsa, palautti hänen arvonsa ja nimitti hänet sotaneuvoston johtajaksi.

## Lähteet

## Aiheesta muualla
The Secret (kappale)

**The Secret** on saksalaisyhtye Sash!:n kappale heidän kuudennelta, Life Is a Beach-studioalbumilta. Sen julkaisi Tokapi Recordings 29. maaliskuuta 2013. Kappale sisältää Sarah Brightmanin esittämiä lauluosuuksia. Kappaleelle on tehty myös musiikkivideo, joka julkaistiin videopalvelu YouTubessa 1. huhtikuuta 2013. Kappale ei yltänyt listoille edes Saksassa.

## Kappalelista

* 1. The Secret (ft. Sarah Brightman) - 4:16

## Lähteet
Vasili Dolgorukov (diplomaatti)

**Vasili Lukitš Dolgorukov** (; n. 1670 – 19. marraskuuta (J: 9. marraskuuta) 1739 Novgorod) oli venäläinen diplomaatti, jolla oli vaikutusvaltainen asema Venäjän johdossa tsaari Pietari II:n valtakaudella.

Vasili Dolgorukov aloitti diplomaatinuransa vuonna 1687 setänsä Jakov Dolgorukovin avustajana Pariisin lähetystössä. Myöhemmin hän oli Venäjän lähettiläänä Puolassa 1706–1707, Tanskassa 1707–1720, Ranskassa 1721–1722 ja Ruotsissa 1725–1727. Pietari II:n valtakaudella 1727–1730 hän oli vaikutusvaltainen salaneuvoston jäsen ja järjesti keisarin kihlauksen oman veljentyttärensä Jekaterina Dolgorukovan kanssa. Pietari II:n kuoltua yllättäen vuonna 1730 Dolgorukov osallistui tämän seuraajan valintaan liittyneeseen juonitteluun, johon liittyi muun muassa väärennetyn tsaarin testamentin laatiminen Jekaterina Dolgorukovan järjestämiseksi valtaistuimelle. Dolgorukov ryhtyi myös ensimmäisenä tukemaan Anna Ivanovnan valintaa hallitsijaksi. Yhdessä Mihail Golitsynin ja kenraaliluutnanti Leontievin kanssa hän sai helmikuussa 1730 Annan antamaan vakuutuksen, joka rajoittaisi hänen valtaansa hallitsijana. Noustuaan seuraavassa kuussa valtaistuimelle Anna kuitenkin karkotti Dolgorukovin Arkangeliin ja myöhemmin edelleen Solovetskin luostariin. Vuonna 1739 hänet ja kaksi muuta Dolgorukovin suvun mahtimiestä, Ivan ja Sergei Dolgorukov, todettiin syyllisiksi Pietari II:n testamentin väärentämiseen, tuomittiin kuolemaan ja teloitettiin mestaamalla Novgorodissa.

## Lähteet
Maijamäen koulu

**Maijamäen koulu** on Naantalissa sijaitseva yläkoulu. Koulun rehtori on Vesa Malin ja apulaisrehtorina toimii Petri Kuitunen. Noin 440 oppilaan opetus tapahtuu Maijamäen koulutalon lisäksi Kalevanniemen koulutalossa.

Tavallisten luokkien ohella, jokaisella luokkatasolla on yksi LUMA-luokka. Näiden luokkien opetuksessa on 2+2 viikkotuntia enemmän luonnontieteitä ja matematiikkaa.

Lisäksi jokaisella luokkatasolla on englannin kielirikasteinen luokka, jonka osassa opetuksesta käytetään englantia. Joustavan Perusopetuksen luokka eli JoPo opetus tapahtuu Kalevanniemen koulutalossa.

Maijamäen liikuntahalli on kiinteässä yhteydessä Maijamäen kouluun.

## Lähteet
Wallace Shawn

**Wallace Michael ”Wally” Shawn** (s. 12. marraskuuta 1943 New York) on yhdysvaltalainen näyttelijä, näytelmäkirjailija ja esseisti. Hänen tunnetuimpia elokuvaroolejaan ovat Wallyn rooli elokuvassa *[[Ilta Andrén kanssa]]* (1981) ja Vizzinin rooli elokuvassa *[[Prinsessan ryöstö]]* (1987) . 

Shawnin kirjoittamia näytelmiä ovat *The Designated Mourner*, *Aunt Dan and Lemon* ja *Grasses of a Thousand Colors*. Yhdessä Andre Gregoryn kanssa hän kirjoitti myös *Illan Andrén kanssa* ja vastasi toisenkin Louis Mallen ohjaaman elokuvan, *[[42. kadun Vanja]]n*, käsikirjoituksesta. Vuoden 2004 elokuva *[[Kuume (elokuva)|Kuume]]* perustui hänen omasta näytelmästään tekemäänsä käsikirjoitukseen.

Shawn on toiminut myös ''The Nation'' -viikkolehden poliittisena kommentaattorina.

Wallace Shawn syntyi New Yorkin vauraaseen juutalaisperheeseen. Hänen isänsä oli ''The New Yorker'' -aikakauslehden pitkäaikainen toimittaja, ja myös äiti Cecille toimi journalistina. Shawnin veli Allen on säveltäjä.

Shawn kävi yksityistä high schoolia Vermontin osavaltion Putneyssä, suoritti sitten Harvardin yliopistossa bachelor-tutkinnon historiassa ja opiskeli taloustiedettä ja filosofiaa Oxfordin yliopistossa Englannissa tavoitteenaan diplomaatin ura. Hän opetti englantia Intiassa Fulbright-ohjelman kautta. Vuodesta 1979 hän on toiminut pääasiassa näyttelijänä. Hänen ensimmäiset elokuvaroolinsa olivat Woody Allenin *[[Manhattan (elokuva)|Manhattanissa]]* ja Bob Fossen elokuvassa *[[Syke ei sammu]]*. Shawnin elokuvauraan kuuluu myös monia äänirooleja animaatioelokuvissa kuten *[[Toy Story]]* ja *[[Ihmeperhe]]*.

*Iltaa Andrén kanssa* on esitetty suomeksi Tampereen Teatterissa 1993 ja Teatteri Jurkassa 1997.

## Lähteet

## Aiheesta muualla
* Wallace Shawnin haastattelu Harvard Magazinessa 2011
Brennan Heart

**Brennan Heart** (oikealta nimeltään **Fabian Bohn** (s. 2. maaliskuuta 1982) on hollantilainen dj ja hardstylen tuottaja.

Bohn teki työtä Hardstylen kanssa vuodesta 2002 Brennan & Heart duon jäsenenä dj Theran kanssa, kunnes he erosivat vuonna 2005. Toukokuussa 2006 hän aloitti oman sublabelin M!D!FY (luettuna Midify) Dov Elkabasin kanssa Scantraxxilla. Hän teki virallisen laulun Defqon.1 Festivalille vuonna 2007. Vuonna 2012 Bohn perusti uuden levy-yhtiön, Brennan Heart Musicin. Ensimmäinen julkaistu single oli "Lose My Mind" (mukana Wildstylez).

Vuonna 2013 Bohn perusti uuden levy-yhtiön We R Recordsin.

## Diskografia
### Albumit

## Esiintymiset Suomessa
* 15. elokuuta 2014 – Weekend Festival, Helsinki
* 21. helmikuuta 2015 - Kaapelitehdas, Helsinki
* 8. elokuuta 2015 – Weekend Festival, Helsinki
* 6. helmikuuta 2016 - The Circus, Helsinki
* 24. kesäkuuta 2016 - RMJ, Rauma
* 6. elokuuta 2016 – Weekend Festival, Helsinki
* 4. elokuuta 2017 – Weekend Festival, Helsinki
Jacques-Joachim de La Chétardie

**Jacqoues-Joachim Trotti de La Chétardie** (3. lokakuuta 1705 – 1. tammikuuta 1759 Hanau, Hessen) oli ranskalainen markiisi ja diplomaatti, joka toimiessaan Ranskan suurlähettiläänä Venäjällä auttoi Elisabetia kaappaamaan vallan vuonna 1741.

La Chétardie oli alun perin sotilas Ranskan armeijassa. Hän yleni 1721 luutnantiksi, 1730 majuriksi ja 1734 everstiksi. Hänen diplomaatiuransa käynnistyi vuonna 1727 Lontoosta, minkä jälkeen hän palveli Amsterdamin ja Berliinin lähetystöissä. Vuonna 1739 hänet nimitettiin Ranskan ensimmäiseksi suurlähettilääksi Pietariin. Saadakseen Venäjän ulkopolitiikan kääntymään Ranskalle edullisempaan suuntaan La Chétardie alkoi keisarinna Annan kuoleman jälkeen juonitella Pietari Suuren tyttären Elisabetin hyväksi. Yhdessä ranskalaisen lääkärin, kreivi Jean Armand de Lestocqin kanssa hän organisoi salaliiton, joka nosti Elisabetin valtaan 6. joulukuuta 1741.

Elisabet palkitsi La Chétardien korkeilla kunniamerkeillä, ja tämä sai merkittävän vaikutusvallan keisarinnaan. La Chétardie lähti Venäjältä vuonna 1742 mutta palasi jo seuraavana vuonna suurlähettilääksi. Hän yritti nyt päästä juonittelulla eroon Venäjän saksalaismielisestä kanslerista Aleksei Bestužev-Rjuminista, mutta Bestuževin agentit onnistuivat sieppaamaan hänen salaista kirjeenvaihtoaan ja purkamaan sen salakielen. Kun keisarinnaa halventavasti käsitelleet kirjeet näytettiin Elisabetille, joutui La Chétardie kesäkuussa 1744 lähtemään Venäjältä 24 tunnin varoitusajalla. Samalla päättyi Ranskan vaikutusvalta Venäjän asioihin.

Kun La Chétardie palasi nöyryytettynä Ranskaan, hänet vangittiin joksikin aikaa Montpellier’n linnoitukseen. Vuonna 1745 hän sai palata armeijaan. Hän palveli sen jälkeen vuoteen 1748 Italiassa ja yleni kenraaliluutnantiksi. Vuodesta 1749 hän oli Ranskan lähettiläänä Torinossa, mutta palasi vielä sotilasuralle seitsenvuotisen sodan puhjettua. Kuollessaan hän toimi Hanaun kaupungin komendanttina Saksassa.

## Lähteet
Freedom (Rebecca Fergusonin albumi)

**Freedom** on englantilaisen laulaja-lauluntekijä Rebecca Fergusonin 29. marraskuuta 2013 julkaistu toinen studioalbumi. Albumi sai kriitikoilta myönteisiä arvioita. Fergusonin laulua ja suunnanvaihdosta ensimmäisen studioalbumin, *[[Heaven (albumi)|Heavenin]]*, soulmusiikista enemmän R&B-tyyliseen musiikkiin kiiteltiin. Isossa-Britanniassa albumi saavutti albumilistan kuudennen sijan ja kultalevyn. 

Pääsingle "I Hope" julkaistiin 1. joulukuuta 2013. Se ylsi Britannian singlelistalla sijalle 15. Eurooppaan suunnattu single "Light On" julkaistiin vuoden lopussa. Albumin kolmas single on kappale "All That I've Got". 

## Taustaa
Marraskuussa 2012 Ferguson ilmoitti palaavansa studioon vuoden 2013 alussa, saatuaan päätökseen Yhdysvaltain-kiertueensa. Hän kuvaili uutta albumia voimakkaammaksi ja särmikkäämmäksi kuin edellinen albumi. 22. elokuuta 2013 Ferguson julkisti albumin nimen ja julkaisupäivän Twitterissä. Lokakuussa paljastettiin sen kansikuva. Kannessa artistilla on päällään 1970-luvun tyylinen punainen iltapuku. Idolatorin toimittaja vertasi Fergusonin olemusta kansikuvassa Diana Rossiin. 

## Vastaanotto
'Freedom' sai musiikkikriitikoilta pääosin positiivista palautetta. Digital Spy ja Entertainment Focus antoivat molemmat albumille täydet viisi tähteä. Digital Spyn kriitikko Lewis Corner kirjoitti, että Ferguson on kehittynyt artistiksi, joka osaa tuottaa uskomattoman hyviä albumeja. Entertainment Focus kuvaili albumia rohkeaksi vedoksi artistilta, "jonka menestys on taattu tuleviksi vuosiksi." Female Firstin toimittaja piti 'Freedomia' parempana kuin Fergusonin edellinen albumi, Heaven. Laurence Green MusicOMH:sta totesi albumin näyttävän Fergusonin kypsyyden artistina. The Daily Telegraphin arvostelussa kirjoitettiin liian monen kappaleen albumilla tukeutuvan pelkästään Fergusonin ääneen. 

### Arvostelut
* Digital Spy: 
* Entertainment Focus: 
* Female First: 
* MusicOMH: 
* The Daily Telegraph: 
* The Guardian: 
* The Independent:  
* The Observer: 

## Kappaleet

### Deluxe painoksen bonuslevy
# 
# 
# 
# 
# 

### iTunes deluxe painoksen bonusvideo
# 

### Saksan bonuskappale
# 

## Listasijoitukset

### Myynti

## Lähteet
Digital Spy

**Digital Spy** on englantilainen uutissivusto, jonka omistaa Hearst Corporation. Se perustettiin vuonna 1999 ja se julkaisee uutisia päivittäin. Maaliskuussa 2014 Digital Spy oli Ison-Britannian 158. suosituin internetsivu. Uutisartikkelien lisäksi sivusto sisältää keskustelufoorumin, joka tarjoaa mahdollisuuden keskustella monista eri aiheista. 

## Lähteet
Some Kind of Bliss

"**Some Kind of Bliss**" on kappale Kylie Minoguen albumilta *[[Impossible Princess]]* (1997). Se on albumin ensimmäinen single julkaistiin 8. syyskuuta 1997. Kappaleen kirjoittivat Minogue, James Dean Bradfield ja Sean Moore.

## Kappaleet
;CD single
# "Some Kind of Bliss" (Album version) – 4:13
# "Limbo" – 4:06
# "Some Kind of Bliss" (Quivver Mix) – 8:39

;Eurooppalainen CD single
# "Some Kind of Bliss" (Album version) – 4:13
# "Limbo" – 4:06

;Brittiläinen kasetti
# "Some Kind of Bliss" (Radio Edit) – 3:50
# "Limbo" – 4:06

;Brittiläinen vinyylisingle
# "Some Kind of Bliss" (Radio Edit) – 3:50
# "Love Takes Over Me" (Single version) – 4:09

## Esitykset konserteissa
* Intimate and Live Tour

## Listasijoitukset

## Lähteet

## Aiheesta muualla
* Kylie Minoguen virallinen sivusto
Milnen epäyhtälö

Matematiikassa **Milnen epäyhtälö** on positiivisia reaalilukuja koskeva epäyhtälö. Olkoot a_1,\ldots,a_n ja b_1,\ldots,b_n positiivisia reaalilukuja. Tällöin \left (\sum_{i=1}^n (a_i+b_i)\right )\left (\sum_{i=1}^n \frac{a_ib_i}{a_i+b_i}\right )\leq \left (\sum_{i=1}^na_i\right )\left (\sum_{i=1}^nb_i\right ).
Niin sanotun **yleistetyn Milnen epäyhtälön** mukaan kolmelle positiiviselle reaalijonoille a_1,\ldots,a_n, b_1,\ldots,b_n ja c_1,\ldots,c_n on voimassa \left (\sum_{i=1}^n (a_i+b_i+c_i)\right )\left (\sum_{i=1}^n \frac{a_ib_i+b_ic_i+a_ic_i}{a_i+b_i+c_i}\right )\left (\sum_{i=1}^n \frac{a_ib_ic_i}{a_ib_i+b_ic_i+a_ic_i}\right )\leq \left (\sum_{i=1}^na_i\right )\left (\sum_{i=1}^nb_i\right )\left (\sum_{i=1}^nc_i\right ).

## Lähteet
James ja jättipersikka

**James ja jättipersikka** () on Henry Selickin ohjaama Disney-elokuva vuodelta 1996. Se perustuu Roald Dahlin kirjaan *[[Jaakko ja jättipersikka]]*. Elokuvassa yhdistetään animaatiota ja oikeaa filmikuvausta.

Elokuvan päähenkilö James on jäänyt orvoksi ja joutuu elämään kahden kamalan tätinsä kanssa. Hänen elämänsä muuttuu, kun hän löytää jättimäisen persikan.

## Lähteet
Proskillaridiini

**Proskillaridiini** on sydänglykosidi, joka on ollut taannoin käytössä myös Suomessa sydämen vajaatoiminnan ja rytmihäiriöiden hoitoon ja jopa ennaltaehkäisyyn. Se uutettiin merisipulista, jonka entinen tieteellinen nimi oli *Scilla maritima*.

Lääke vaikutti sekä sydämen rytmihäiriöihin että sen vajaatoimintaan. Vajaatoimintalääkkeenä se aiheutti sydämessä *posistiivista inotrooppista* että *negatiivista kronotrooppista* vaikutusta kuten kaikki sydänglykosidit.  Tämä tarkoittaa, että se vaikutti sekä sydämen lyöntivoimaa kohottavasti että sydämen lyöntitiheyttä laskevasti, mikä vähensi turvotuksia ynnä muita sydämen vajaatoiminnan vaikutuksia. Terveeseen sydämeen tällä ei ole mitään hyödyllistä vaikutusta.

Lääkettä käytettiin Suomessa kauppanimillä *Caradrin* ja *Talusin*.

Tämän lääkkeen käyttö katsottiin aikoinaan sikäli digoksiinia turvallisemmaksi, että siitä suuri osa jäi mahahappojen hydrolysoimaksi, se imeytyi huonosti ja myös sen aineenvaihdunta on nopeaa. Toisaalta eri ihmisten aineenvaihdunta vaihtelee suuresti.

Proskillaridiinin käytöstä ei nykyään katsota olevan mitään etua verrattuna digitalistuotteisin. Päin vastoin sen imeytyminen ja mittausmenetelmätkin ovat vielä osoittautuneet digoksiinin vastaavia ominaisuuksia epävarmemmiksi. 

## Lähteet

## Aiheesta muualla
*PubChem: Proscillaridin 
* DrugBank: Proscillaridin 
* ContaminantDB: Proscillaridin 
*Kyoto Encyclopedia of Genes and Genomes (KEGG): Proscillaridin 
*ChemBlink: Proscillaridin A
1 500 metrin juoksu olympialaisissa

**[[1 500 metrin juoksu]]** on ollut kesäolympialaisten ohjelmassa vuodesta 1896. Naisten 1&nbsp;500 metrin juoksu on ollut olympialaisten ohjelmassa vuodesta 1972. Menestynein maa olympialaisten 1&nbsp;500 metrin juoksussa on ollut Kenia.

## Mitalitaulukot
### Miehet

### Naiset

## Lähteet